ที่ มท ๐๘๑๐.4/ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

มกราคม 2568

เรื่อง บัญชีแผนที่พื้นที่มีโอกาสเกิดแผ่นดินถล่มของประเทศไทย 1,984 ตำบล

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.5/ว 223   
 ลงวันที่ 8 มกราคม 2568 จำนวน 1 ฉบับ

ด้วยกระทรวงมหาดไทยแจ้งว่า ได้รับแจ้งจากกระทรวงทรัพยากรธรรมชาติและสิ่งแวดล้อมว่าคณะรัฐมนตรีได้มีมติเมื่อวันที่ 1 ตุลาคม 2567 มอบหมายให้กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องนำแผนที่พื้นที่มีโอกาสเกิดแผ่นดินถล่มของประเทศไทยไปใช้ประกอบการเตรียมความพร้อม ป้องกัน เฝ้าระวัง และเตือนภัยในพื้นที่ที่มีโอกาสเกิดแผ่นดินถล่มในส่วนที่เกี่ยวข้องโดยเร็วต่อไป ซึ่งกระทรวงทรัพยากรธรรมชาติและสิ่งแวดล้อม โดยกรมทรัพยากรธรณีได้จัดทำการศึกษาและประเมินพื้นที่เสี่ยงภัยแผ่นดินถล่มในประเทศไทย พบว่ามีพื้นที่เสี่ยงภัยครอบคลุม 54 จังหวัด 463 อำเภอ 1,984 ตำบล 15,559 หมู่บ้าน ตามหนังสือกระทรวงทรัพยากรธรรมชาติและสิ่งแวดล้อม ด่วนที่สุด ที่ ทส 0506/ว 4080 ลงวันที่ 17 ธันวาคม 2567 ซึ่งกระทรวงมหาดไทยขอให้หน่วยงานพิจารณานำบัญชีแผนที่พื้นที่มีโอกาสเกิดแผ่นดินถล่มประเทศไทย 1,984 ตำบล และคู่มือลดผลกระทบธรณีพิบัติภัยแผ่นดินถล่ม 2567 ใช้เป็นเครื่องมือในการบริหารจัดการธรณีพิบัติภัย เตรียมความพร้อม ป้องกัน เฝ้าระวัง วางแผน เตือนภัยในพื้นที่เสี่ยงแผ่นดินถล่มเพื่อลดการสูญเสียชีวิตและทรัพย์สินของประชาชน

กรมส่งเสริมการปกครองท้องถิ่นพิจารณาแล้ว เพื่อให้การเตรียมการป้องกันการลดผลกระทบธรณีพิบัติภัยแผ่นดินถล่มเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น ในพื้นที่ใช้ประโยชน์จากบัญชีแผนที่พื้นที่มีโอกาสเกิดแผ่นดินถล่มของประเทศไทย 1,984 ตำบล ดังกล่าวต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ...........................................................

ผอ.กพส.........................................................

ผอ.กง.บศ. รกน.ผชช.บศ...............................

ผอ.กง.พค. ....................................................

อภิวิชญ์ หน.กง..............................................

รุจิรา หน.ฝ....................................................

จนท..............................................................

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.รุจิรา กองลาแซ